**Информативни дани о Такмичењу за најбољу студентску идеју**

**Покренуто је Такмичење за најбољу студентску идеју које се реализује у оквиру Еразмус плус** [**пројекта ИФ4ТМ**](http://www.if4tm.kg.ac.rs/article/Application-for-competition-2018.html) **(Институционални оквир за развој треће мисије на универзитетима у Србији) на седам високошколских институција (Универзитет у Крагујевцу, Универзитет у Београду, Универзитет у Новом Саду, Универзитет у Нишу, Државни универзитет у Новом Пазару, Универзитет Метрополитан Београд и Висока техничка школа струковних студија у Зрењанину).**

**Право учешћа на Такмичењу имају студенти основних, мастер и докторских студија Универзитета у Крагујевцу, Универзитета у Београду, Универзитета у Новом Саду, Универзитета у Нишу, Државног универзитета у Новом Пазару, Универзитета Метрополитан Београд и Високе техничке школе струковних студија у Зрењанину.**

**Пријаве трају до 25. марта!**

**У вези са Такмичењем за најбољу студентску идеју, организујемо два информативна дана на којима ће студенти имати прилику да се информишу и добију одговоре на сва питања у вези са такмичењем.**

**Уколико желите да присуствујете, позивамо Вас да се пријавите на информативне дане који ће се одржати:**

* **07.03.2018. у 12 часова на Факултету инжењерских наука у Малом амфитеатру објекта А и**
* **09.03.2018. у 12 часова на Економском факултету у сали Е1 у приземљу**

У овим терминима ћемо Вам детаљно објаснити како да се пријавите, који су услови такмичења, како да користите *Inno student* платформу, какав је календар распореда такмичења, какве Вас обуке очекују, које награде можете добити и још много тога. Дискутоваћемо са Вама и решити све Ваше дилеме у вези са учествовањем на такмичењу. Информативним данима присуствоваће и победници претходних такмичења.

Молимо Вас да ваше учешће потврдите једноставном *online*пријавом на [**овом линку.**](https://docs.google.com/forms/d/e/1FAIpQLSfIvR1lkKURZQPCaJji5ttVJby9zO-9rPkbY0OyPKVGfjR7ew/viewform) Остављена Вам је могућност да одаберете оба термина.

За више информација о информативним данима као и о такмичењу можете добити слањем имејла на bsokg@kg.ac.rs

Више о такмичењу можете сазнати [**овде**](http://www.bsokg.kg.ac.rs/index.php?pageview=takmicenje).